باش ناظیرین معاوینی نومان کورتولموش جیزر‌ه ده کی هوجوملا باغلی اولا‌راق بونون حسابی‌نین موطلق سوروشولاجاغینی بیل‌دیر‌رک شهیدلره رحمت، یارا‌لی‌لارا ایسه عاجل شفا دیله‌دی.
نومان کورتولموش اؤزونون تویتر صحیفه‌سینده "فرات قالخانی" آدلی حربی عملیاتی دیرلن‌دیر‌رک دئدی کی، فتح الله چی ترور تشکیلاتی‌نین پارالل یاپیلانماسینین (فئتو/پ.د.ی) چئوریلیش جهدیندن فورصت کیمی ایستیفاده ائدن داعش و پ.ک.ک/  PYD-YPG  ترور تشکیلات‌لاری کوتلوی شکیلده هوجوم باشلادیلار.
نومان کورتولموش بیر مدت‌دیر سرحددن کناردان یاشاییش یئرلرینه چوخ سایدا راکت دوشدوگونو و ایتکی‌لر اولدوغونو خاطیرلادا‌راق بیلدیردی کی، تورکیه‌نین بونا گؤز یومماسی اصلا مومکون دئییل‌دیر. تورکیه سرحدلرینی قوروماق و تهلوکه‌سیزلیگینی تامین ائتمک باره‌ده قرارلی دیر. تورکیه‌نین سرحدلرینی قوروماق و هوجوم‌لارا جاواب ورمک اوچون حرکته کئچمه‌سی اوسلار آراسی حقوق‌دان قایناقلانان قانونی حاقی‌دیر.
باش ناظیرین معاوینی کورتولموش تورکیه‌نین سوریه، عراق و بوتون قونشولاری‌نین تورپاق بوتؤولوگوندن یانا اولدوغونو دا بیلدیردی.
